Italiano: # Cirulla: gioco ligure per 2-4 giocatori

La cirulla (in genovese _cirolla_ o _acciappachinze_) è un gioco di carte tradizionale ligure per due, tre o quattro giocatori. È una variante della scopa, conosciuta per la sua vivacità e il ritmo veloce delle partite.

# Indice

Nozioni di base

Mazzo e giocatori

Distribuzione

Svolgimento

Mano

Presa

Scope

Buone

Punti

Punti di mazzo

Scope

Scale

Buone

Storia

# Nozioni di base

## Mazzo e giocatori

Per giocare si usa un mazzo genovese da 40 carte, composto da 1 (o asso), 2, …, 7, fante (J), donna (Q), re (K) nei quattro semi di cuori ♥, quadri ♦, fiori ♣ e picche ♠.

Ogni carta ha un valore di presa (la presa è il meccanismo alla base della cirulla) e un valore di primiera:

Si può giocare in due, in tre o in quattro (nel cui caso i giocatori seduti di fronte giocano in coppia).

Il gioco è costituito da un numero di mani , che sono le fasi di gioco tra due distribuzioni delle carte. Una partita è formata da un numero variabile di mani, quante sono necessarie per raggiungere il punteggio limite stabilito, che solitamente è 51.

## Distribuzione

Per la prima mano, il mazziere è scelto a caso. Per le mani successive, il ruolo del mazziere passa agli altri giocatori in senso antiorario. Il mazziere mescola le carte e le porge all’avversario alla sua sinistra per tagliarle. Poi il mazziere dà tre carte per giocatore e ne mette quattro scoperte sul tavolo. Le carte vanno distribuite ai giocatori una per volta, partendo dal giocatore alla sinistra del mazziere e in senso antiorario.[^1]

Se nelle quattro carte messe sul tavolo dal mazziere ci sono due o più assi, la mano va a monte: il mazziere riprende tutte le carte, le mescola, le fa tagliare, e le dà di nuovo.

Quando i giocatori esauriscono le tre carte che avevano in mano, il mazziere dà altre tre carte per giocatore. Esaurite tutte le carte del mazzo, la mano finisce e si contano i punti.

# Svolgimento

## Mano

L’obiettivo della cirulla è di fare il maggior numero di punti possibile, al fine di raggiungere per primi il punteggio limite stabilito. Uno per volta, partendo dal giocatore a sinistra del mazziere (il primo di mano) e poi in senso antiorario, i giocatori calano una carta scoperta in tavola. A seconda della carta calata e delle carte sul tavolo, in certi casi che saranno descritti sotto, i giocatori possono prendere (cioè catturare delle carte). Ogni volta che i giocatori esauriscono le tre carte che avevano in mano, il mazziere ne ridistribuisce tre per giocatore ed il gioco continua, sempre partendo dal giocatore a sinistra del mazziere. Il gioco va avanti a questo modo fino a quando viene esaurito il mazzo.

Se, con la carta che ha deciso di calare, un giocatore non può fare nessuna presa (o se non ci sono altre carte sul tavolo), allora questa carta viene lasciata scoperta sul tavolo, insieme alle altre carte eventualmente già sul tavolo. Se invece con la carta calata sono possibili prese, il giocatore è obbligato a prendere.

## Presa

Le carte sul tavolo si possono prendere in tre modi:

Presa semplice. Una carta calata può prendere un’altra carta sul tavolo dello stesso valore, o un gruppo di carte la cui somma è pari a questo valore. Quindi, se sul tavolo c’è un fante (valore di presa 8), un 5 e un 3, un giocatore con un atro fante può prendere sia il fante sia la coppia 5 e 3.

Presa da 15. Una carta calata può prendere una o più carte sul tavolo quando la somma di tutte queste carte è pari a 15. Ad esempio, se sul tavolo ci sono un 3 e un 4, un giocatore con un fante può prenderli (in quanto 3+4+J=15).

Presa d’asso. Quanto un giocatore cala un asso, prende tutte le carte sul tavolo, a meno che non ci sia già un altro asso sul tavolo. In questo caso, l’asso calato può prendere solo l’asso che è già sul tavolo.

La presa è il meccanismo di base per fare punti a cirulla. Le carte prese, assieme alle carte che hanno fatto le prese, si mettono coperte in un mazzetto vicino al giocatore che ha effettuato la presa (ma nel gioco a coppie, di solito, uno dei due giocatori della squadra tiene tutte le carte prese). A fine mano, il mazzetto delle carte prese da un giocatore (o squadra) viene usata per calcolare i suoi punti.

Alla fine della mano, se restano delle carte in tavolo, queste vanno al giocatore che ha fatto l’ultima presa, come se le avesse effettivamente prese.

## Scope

Quando un giocatore prende tutte le carte sul tavolo, si dice che fa scopa. La scopa si marca girando al contrario e di traverso, nel mazzetto delle carte prese, la carta che ha effettuato la presa. A fine mano, ogni scopa viene contata un punto.

L’ultima carta calata della mano non può fare scopa, anche se calandola il giocatore prende tutte le carte sul tavolo. Analogamente, quando restano delle carte sul tavolo a fine mano e vengono date al giocatore che ha effettuato l’ultima presa, non contano come scopa.

# Buone

Quando i giocatori hanno in mano certe combinazioni di carte, dette buone, hanno la possibilità di guadagnare punti aggiuntivi dichiarandole:

Barsega o buona da tre. Un giocatore che ha in mano tre carte la cui somma è uguale o inferiore a nove, fa tre punti. Questi punti sono solitamente segnati come se fossero tre scope, girando tre carte nel mazzetto delle prese. Una buona da tre senza assi è detta _boña di misci_.

bBarsegon, Buona da dieci o decino. Un giocatore che ha in mano tre carte dello stesso valore fa dieci punti.[^2] Solitamente questi punti non sono segnati come se fossero scope, ma vengono ricordati a mente.

Se un giocatore ha in mano una di queste buone, prima di calare la sua prima carta della mano deve bussare sul tavolo per dichiararlo e scoprire tutte e tre le sue carte. Continua poi a giocare come al solito, ma con le tre carte scoperte.

Ai fini delle buone, il sette di cuori (detto _poncin_ in genovese e _matta_ in italiano) può assumere il ruolo di qualsiasi altra carta, ma solo se così facendo il giocatore che lo possiede può ottenere una buona. In questo caso, il giocatore dichiara il valore della matta, e la matta conserva questo valore per la mano in corso (ma non quando si contano i punti, e quindi per la primiera). Ad esempio, se un giocatore ha due assi e la matta in mano, può dichiarare che la matta è un asso, aggiudicandosi così una buona da dieci. In seguito, al momento di calarla può usarla per fare scopa come se fosse un asso (tramite il meccanismo della presa d’asso), ma al momento di contare i punti la matta ritorna ad essere il sette di cuori.

La seconda categoria di buone è quella delle buone del mazziere, che vanno effettuate con le quattro carte che mette sul tavolo ad inizio mano:

Buona del quindici. Quando la somma del valore delle quattro carte è quindici, il mazziere le prende tutte e si segna una scopa.

Buona del trenta. Quando la somma del valore delle quattro carte è trenta, il mazziere se le prende tutte e si segna due scope.

Il mazziere deve dichiarare queste buone subito dopo aver fatto la prima distribuzione della mano, prima che il primo di mano cali la sua prima carta. Anche per le buone del mazziere la matta può assumere qualsiasi valore, a condizione che questo valore permetta al mazziere di ottenere la buona del quindici o quella del trenta.

# Punti

Finita la mano, si calcolano i punti di ogni giocatore (o, nel gioco a coppie, di ogni squadra). I punti sono la somma di: punti di mazzo, scope, punti per le scale e punti per le buone.

## Punti di mazzo

I punti di mazzo sono:

Carte. La persona (o squadra, nel gioco a coppie) che ha preso il maggior numero di carte ottiene un punto. In caso di parità, il punto per le carte non è assegnato.

Denari. La persona (o squadra) che ha preso il maggior numero di carte di quadri (denari) ottiene un punto. Se unna persona (o squadra) riesce a prendere tutte le carte di quadri, vince la partita immediatamente (“fare cappotto”).

Settebello. La persona (o squadra) che prende il sette di quadri ottiene un punto.

Primiera. La persona (o squadra) con la primiera migliore ottiene un punto. In caso di parità, il punto di primiera non è assegnato.

La primiera è una combinazione di quattro carte, una per seme. Ogni persona (o squadra) forma la propria primiera scegliendo la carta più forte per ciascun seme, secondo i valori di primiera riportati nella tabella a inizio pagina. La persona (o squadra) con la primiera di valore più alto (calcolanto sommando i valori di primiera delle quattro carte scelte) ottiene il punto di primiera.

## Scope

Ogni volta che un giocatore prende tutte le carte sul tavolo, ottiene una scopa, segnata con una carta girata al contrario nel mazzetto delle prese. Quando si contano i punti a fine mano, ogni scopa vale un punto.

## Scale

Se una persona (o squadra) riesce a prendere alcune combinazioni, ottiene dei punti aggiuntivi a fine mano. Le combinazioni sono:

Scala grande. La persona (o squadra) che riesce a prendere fante, donna e re di quadri, vince cinque punti.

Scala piccola. La persona (o squadra) che riesce a prendere, asso, due e tre di quadri vince tre punti. Con anche il quattro, la piccola vale quattro punti invece di tre. Con il quattro ed il cinque, vale cinque punti, e se arriva fino al sei, ne vale sei.

## Buone

L’ultimo modo di ottenere punti è tramite le buone, sia quelle di mano sia quelle del mazziere, già descritte in precedenza.

# Storia

La parola «cirulla» non è presente nei dizionari storici del genovese, ma la si ritrova nei dizionari del XXI secolo e nel genovese contemporaneo. Il Prof. Fiorenzo Toso, autore del _Piccolo dizionario etimologico ligure_, ha proposto una connessione tra la parola ligure «cirolla» e il termine dello spagnolo del Sudamerica _chirola_, che indica una moneta di poco valore.[^3] È quindi possibile che il nome sia un riferimento alla posta di gioco, portato indietro da immigrati ritornati in Liguria dal Sudamerica. Questa ipotesi è supportata dall’esistenza, nello spagnolo regionale dell’Argentina, del verbo chirolear col significato di «giocare per pochi soldi».[^4]

Non si sa quando si sia cominciato a giocare a cirulla. Le regole di base della cirulla sono simili a quelle della scopa, un gioco diffuso in tutta l’Italia, la Spagna, l’Argentina, il Brasile e tanti altri paesi. Inoltre, la cirulla prende in prestito elementi da altre varianti della scopa: dalla scopa d’assi prende la possibilità di catturare tutte le carte in tavola con un asso, e dalla scopa a quindici (variante molto diffusa nel Sudamerica col nome _escoba de quince_ [^5]) prende il meccanismo della presa da 15.

Uno degli elementi più particolari della cirulla sono le buone. È probabile che questi meccanismi siano stati ereditati dall’antico gioco di carte italiano «bazzica», oggi scomparso ma già noto nel XVII secolo e citato anche nelle commedie di Goldoni.[^6] Questo gioco prevedeva infatti dei punti per i giocatori con tre carte la cui somma era uguale o minore a nove (_bazzica_), o con tre carte uguali (_bazzicotto_). Queste combinazioni sono identiche a quelle dette «buona da tre» e «buona da dieci» nella cirulla. Inoltre, risulta chiaro che il termine genovese «barsega» per la buona da tre venga proprio da “bazzica”.

# Note

[^1]: Le quattro carte sul tavolo si possono distribuire sia tutte alla fine, sia una per volta: una prima di dare le carte ai giocatori, e ognuna delle altre tre dopo ciascuna distribuzione di una carta per giocatore.

[^2]: Nel caso in cui un giocatore abbia tre assi, tre due o tre tre, nonostante la somma del valore delle tre carte sia uguale o minore di nove, avrà comunque solo diritto alla buona da dieci, e non anche a quella da tre.

[^3]: Fiorenzo Toso, _Piccolo dizionario etimologico ligure_, Lavagna (Genova), ed. Zona, 2015.

[^4]: María Delia Gatica de Montiveros, _Diccionario de regionalismos de la provincia de San Luis_, San Luis, Fondo Editorial Sanluiseño, 1995.

[^5]: Juan Capagorry, _El Juego es cosa seria_, Montevideo, Arca, 1979.

[^6]: Carlo Goldoni, _La serva amorosa_, 1752.

Ligure: # Cirolla: zeugo ligure pe 2-4 zugoei

A cirolla (in zeneise _cirolla_ ò _acciappachinze_), o l’é un zeugo de carte tradiçionale ligure pe doî, trei ò quattro zugoei. A l’é unna variante da sgobba, conosciua pe-a seu vivessa e o ritmo lesto de partie.

# Contegnui

Noçioin de base

Masso e zugoei

Distribuçion

Execuçion

Zeugo da man

Preisa

Sgobbe

Boñe

Ponti

Ponti de masso

Sgobbe

Scæ

Boñe

Stöia

# Noçioin de base

## Masso e zugoei

Pe zugâ s’addeuvia un masso zeneise da 40 carte, fæto de 1 (ò asso), 2, …, 7, sbiro (S), dònna (D), òmmo (Ò) inte quattro merse de coppe ♥, dinæ ♦, scioî ♣ e spoæ ♠.

Ciascheduña carta a l’à unna varsciua de preisa (fâ preisa o l’é o mecaniximo a-a base da cirolla) e unna varsciua de primmea :

Se peu zugâ inta doî, inta trei ò inta quattro (into quæ caxo i zugoei assettæ de fronte zeugan in cobbia).

O zeugo o l’é fæto de un numero de moen , che en e fase de zeugo che terminan quande finisce e carte do masso. Unna partia a l’é fæta de un numero variabile de moen, quante ghe n’é beseugno pe arrivâ a-o limite di ponti stabilio, ch’o l’é pe-o sòlito 51.

## Distribuçion

Pe-a primma man, o massê o l’é çernuo à caxo. Pe quelle apreuvo, o ròllo do massê o va a-i atri zugoei into senso conträio a-e ragge do releuio. O massê o remescia e carte e o ê pòrze à l’avversäio in sciâ seu manciña pe coppâle. Dapeu o massê o dà træ carte pe zugou e o ne mette quattro descoverte in sciâ töa. E carte s’an da dà a-i zugoei uña pe vòtta, con partî da-o zugou in sciâ drita do massê e into senso conträio a-e ragge do releuio.[^1]

Se inte quattro carte misse in töa da-o massê gh’é doî asci ò ciù tanti, a man a va a-o muggio: o massê o se piggia torna tutte e carte, o ê remescia, o ê fa coppâ, e o ê dà torna.

Quande i zugoei an finio e seu træ carte, o massê o dà torna træ carte pe zugou. Stæte finie tutte e carte do masso, a man a termina e se conta i ponti.

# Execuçion

## Man

A fin da cirolla a l’é de fâ i ciù tanti ponti che se peu, de mòddo da razzonze pe-o primmo o limite di ponti stabilio. Un pe vòtta, con partî da-o zugou in sciâ manciña do massê (o primmo de man) e dapeu into senso conträio a-e ragge do releuio, i zugoei callan unna carta descoverta in sciâ töa. À segonda da carta callâ e de carte in sciâ töa, inte çerti caxi che saian descriti da basso, i zugoei peuan fâ preisa (saieiva à dî cattuâ de carte). Tutte e vòtte che i zugoei finiscian e carte che aivan inte moen, o massê o ne dà torna træ pe zugou, e o zugou in sciâ manciña do massê o repiggia à zugâ. O zeugo o va avanti à sta mainea fin à quande o masso o finisce.

Se, co-a carta ch’o l’à deçiso de callâ, un zugou o no peu fâ nisciuña preisa (ò se no gh’é de carte in sciâ töa), aloa sta carta a l’é lasciâ descoverta in sciâ töa, insemme a-e atre carte che maniman gh’ean za. Se, in cangio, co-a carta callâ se peu fâ preisa, o zugou o l’é obrigou à fâla.

## Preisa

E carte in sciâ töa se peuan piggiâ à træ mainee:

Preisa sencia. Unna carta callâ a peu piggiâ unn’atra carta in sciâ töa da mæxima varsciua, ò un gruppo de carte a quæ somma a l’é pægia à sta varsciua. Donca, se in sciâ töa gh’é un sbiro (varsciua de preisa 8), un 5 e un 3, un zugou con un atro sbiro o peu acciappâ segge o sbiro segge a cobbia 5 e 3.

Preisa pe chinze. Unna carta callâ a peu piggiâ uña ò ciù carte in sciâ töa quande a somma de tutte ste carte a l’é pægia à chinze. Pe exempio, se in sciâ töa ghé un 3 e un 4, un zugou con un sbiro peu piggiâli (dæto che 3+4+S=15).

Preisa d’asso. Quande un zugou o calla un asso, o piggia tutte e carte in sciâ töa, à condiçion che no ghe segge za un atro asso in sciâ töa. Inte st’urtimo caxo, l’asso callou o peu piggiâ solo che l’asso ch’o l’é za in sciâ töa.

A preisa de carte o l’é o mecaniximo de base pe guägnâ i ponti à cirolla. E carte piggiæ, insemme a-e carte ch’an fæto e preise, se mettan coverte inte unna pilla da arente a-o zugou ch’o l’à fæto a preisa, dita muggetto de preise . Pe commun, into zeugo à cobbie, un di doî zugoei da squaddra o tëgne tutte e carte piggiæ da-a squaddra. A-a fin da man, i muggetti de preise s’addeuvian pe calcola i ponti de ciaschedun zugou (ò squaddra).

Quande finisce a man, se l’arresta de carte in sciâ töa, ste chì van a-o zugou ch’o l’à fæto l’urtima preisa, comme s’o l’aise piggiæ.

## Sgobbe

Quande un zugou o piggia tutte e carte in sciâ töa, o guägna unna sgobba. A sgobba a se marca con giâ a-o conträio e pe traverso, into muggetto de preise, a carta ch’a l’à fæto a preisa. A-a fin da man, ciascheduña sgobba a vâ un ponto.

L’urtima carta callâ da man a no peu fâ sgobba, ascì ben che con callâla o zugou o piggia tutte e carte in sciâ töa. De mainea pægia, quande l’arresta de carte in sciâ töa a-a fin da man e van a-o zugou ch’o l’à fæto l’urtima preisa, no van comme sgobba.

# Boñe

Quande i zugoei s’attreuvan inte moen çertiduñe combinaçioin de carte, dite boñe, an a poscibilitæ de guägnâ di ponti in azzonta con deciarâle:

Barsega ò boña da trei. Un zugou ch’o l’à inte moen træ carte a somma da quæ varsciua o l’é neuve ò ciù pöco, o guägna trei ponti. Sti ponti en marcæ pe-o sòlito comme se fïsan træ sgobbe, con giâ træ carte inta pilla de preise. Unna barsega sensa asci a l’é dita _boña di misci_.

Barsegon, boña da dexe ò dëxin. Un zugou ch’o l’à inte moen træ carte da mæxima varsciua o guägna dexe ponti.[^2] Pe commun sti ponti no en marcæ comme sgobbe, ma en arregordæ.

Se un zugou o l’à uña de ste boñe e o veu deciarâla, comme l’é o seu turno o l’à da piccâ in sciâ töa e descrovî tutte træ e carte da boña. Dapeu, o va avanti à zugâ comme pe-o sòlito, ma co-e træ carte descoverte.

A-o fin de boñe, o sette de coppe (dito _poncin_ in zeneise e _matta_ in italian) o peu piggiâ o ròllo de chesesegge carta, ma solo se con fâ questo o zugou ch’o l’à inte moen o peu guägna unna boña. Inte sto caxo, o zugou o deciara a varsciua do poncin, e o poncin o conserva sta varsciua pe-a man corrente (ma no quande se conta i ponti, e donca pe-a primmea). Pe exempio, se un zugou o l’à doî asci e o poncin inte moen, o peu deciarâ che o poncin o l’é un asso, e donca guägnâ un barsegon. Dapeu, a-o momento de callâlo, o peu deuviâlo pe fâ unna sgobba comme s’o fïse un asso (pe mezo do mecaniximo da preisa d’asso), ma a-a fin da man quande se conta i ponti, o poncin o vëgne torna à ëse o sette de coppe.

A segonda categoria de boñe a l’é quella de boñe pe-o massê, che s’an da fâ co-e quattro carte ch’o mette in sciâ töa a-o comenso da man:

Boña do chinze. Quande a somma da varsciua de preisa de quattro carte a l’é chinze, o massê o ê piggia tutte e o se marca unna sgobba.

Boña do trenta. Quande a somma da varsciua de preisa de quattro carte a l’é trenta, o massê o ê piggia tutte e o se marca doe sgobbe.

O massê o l’à da deciarâ ste boñe tòsto finia a primma distribuçion da man, avanti che o primmo de man o calle a seu primma carta. Anche pe-e boñe do massê o poncin o peu piggiâ chesesegge varsciua, à condiçion che sta varsciua a permette a-o massê de guägnâ segge a boña do chinze segge quella do trenta.

# Ponti

Stæto finio unna man, se calcola i ponti de ògni persoña (ò, into zeugo à cobbie, de ògni squaddra). I ponti en a somma de: ponti de masso, sgobbe, ponti pe-e scæ e ponti pe-e boñe.

## Ponti de masso

I ponti de masso en:

Carte. A persoña (ò squaddra, into zeugo à cobbie) ch’a l’à piggiou e ciù tante carte a guägna un ponto. In caxo de paritæ, o ponto pe-e carte o no l’é assegnou.

Dinæ. A persoña (ò squaddra) ch’a l’à piggiou e ciù tante carte de dinæ a guägna un ponto. Se unna persoña (ò squaddra) a l’arriësce à piggiâ tutte e carte de dinæ, a guägna a partia in sciô momento (“fâ cappòtto”).

Settebello. A persoña (ò squaddra) ch’a l’à piggiou o sette de dinæ a guägna un ponto.

Primmea. A persoña (ò squaddra) co-a megio primmea a guägna un ponto. In caxo de paritæ, o ponto pe-a primmea o no l’é assegnou.

A primmea a l’é unna combinaçion de quattro carte, uña pe mersa. Ògni persoña (ò squaddra) a forma a seu primmea con çerne a carta a ciù fòrte de ciascheduña mersa, segondo e varsciue de primmea scrite in sciâ töa de d’ato à sta pagina. A squaddra co-a primmea de varsciua ciù erta (calcolâ con azzonze e varsciue de primmea de quattro carte stæte çernue) a guägna o ponto de primmea.

## Sgobbe

Tutte e vòtte che un zugou o piggia tutte e carte in sciâ töa o guägna unna sgobba, marcâ con unna carta giâ a-o conträio into muggetto de preise. Quande se conta i ponti a-a fin de unna man, ògni sgobba a vâ un ponto.

## Scæ

Se unna persoña (ò squaddra) a l’arriësce à piggiâ çertiduñe combinaçioin, a guägna di ponti in azzonta a-a fin da man. E combinaçioin en:

Scâ erta. A persoña (ò squaddra) ch’a l’arriësce à piggiâ o sbiro, a dònna e l’òmmo de dinæ a guägna çinque ponti.

Scâ bassa. Se unna persoña (ò squaddra) a l’arriësce à piggiâ l’asso, o doî e o trei de dinæ a guägna trei ponti. Co-o quattro ascì, a bassa a vâ quattro ponti incangio de trei. Co-o quattro e o çinque ascì, a vâ çinque ponti, e s’a l’arriva fin a-o sëi, a ne vâ sëi.

## Boñe

L’urtima mainea de guägnâ di ponti a l’é pe mezo de boñe, segge quelle de man segge quelle do massê, stæte za descrite de d’ato.

# Stöia

A poula «cirolla» a no s’attreuva inti diçionäi stòrichi do zeneise, ma a l’é in deuvia inti diçionäi do secolo XXI e into zeneise d’ancheu. O Prof. Fiorenzo Toso, autô do _Piccolo dizionario etimologico ligure_, o propoñe unna connescion tra a poula ligure «cirolla» e o termine do spagnòllo de l’America do meridion _chirola_, ch’o l’indica unna monæa de pöca varsciua.[^3] L’é donca poscibile che o nomme o segge un reciammo a-a pòsta de zeugo, portou inderê da di immigræ tornæ in Liguria da l’America do meridion. St’ipòtexi chì a l’é sostegnua da l’existensa, into spagnòllo regionâ de l’Argentiña, do verbo chirolear co-o scignificato de «zugâ pe pöchi dinæ».[^4]

No se sa quande se segge comensou à zugâ a-a cirolla. E regole de base da cirolla en pæge à quelle da sgobba, un zeugo spantegou inte tutta l’Italia, a Spagna, l’Argentiña, o Braxî e ben ben de atri paixi. In azzonta, a cirolla a piggia di elementi da de atre variante da sgobba: da-a sgobba d’asci a piggia a poscibilitæ de piggiâ tutte e carte in töa con un asso, e da-a sgobba à chinze (variante ben ben spantegâ inte l’America do meridion co-o nomme _escoba de quince_ [^5]) a piggia o mecaniximo da preisa pe chinze.

Un di elementi ciù particolæ da cirolla en e boñe. L’é façile che sti mecaniximi seggian stæti ereditæ da l’antigo zeugo de carte italian «bäsiga» ( bazzica in italian), ancheu scentou ma za conosciuo into secolo XVII e çittou ascì inte comedie do Goldoni.[^6] Sto zeugo o preveddeiva de fæti di ponti pe-i zugoei con træ carte a quæ somma a fïse pægia ò sotta à neuve (_bazzica_), ò con træ carte pæge (_bazzicotto_). Ste combinaçioin en pæge à quelle dite «boña da trei» e «boña da dexe» inta cirolla. Pe de ciù, l’é ciæo che o nomme zeneise alternativo pe-a boña da trei, «barsega», o vëgne pròpio da «bazzica».

# Nòtte

[^1]: E quattro carte in sciâ töa se peuan mette segge tutte in sciâ fin, segge uña pe vòtta: uña avanti de dà e carte a-i zugoei, e ciascheduña de atre træ dòppo ògni distribuçion de unna carta pe zugou.

[^2]: Into caxo che un zugou o l’agge trei asci, trei doî ò trei trei, sciben che a somma da varsciua de træ carte a l’é neuve ò ciù pöco, o l’à drito solo che a-a boña da dexe e no ascì à quella da trei.

[^3]: Fiorenzo Toso, _Piccolo dizionario etimologico ligure_, Lavagna (Zena), ed. Zona, 2015.

[^4]: María Delia Gatica de Montiveros, _Diccionario de regionalismos de la provincia de San Luis_, San Luis, Fondo Editorial Sanluiseño, 1995.

[^5]: Juan Capagorry, _El Juego es cosa seria_, Montevideo, Arca, 1979.

[^6]: Carlo Goldoni, _La serva amorosa_, 1752.